Кыргыз Республикасынын билим берүү

жана илим министрлигинин

2021- жылдын “\_\_\_\_”\_\_\_\_\_\_\_\_\_\_\_\_\_

№\_\_\_\_\_ буйругуна тиркеме

**КЫРГЫЗ РЕСПУБЛИКАСЫНЫН**

**БИЛИМ БЕРҮҮ ЖАНА ИЛИМ МИНИСТРЛИГИ**

**ЖОГОРКУ КЕСИПТИК БИЛИМ БЕРҮҮНҮН**

**МАМЛЕКЕТТИК БИЛИМ БЕРҮҮ СТАНДАРТЫ**

**670600 "Аба транспортундагы транспорттук процесттердин технологиясы" багыты**

**Квалификациясы: Бакалавр**

**Бишкек 2021**

1. **Жалпы жоболор**

1.1. Жогорку кесиптик билим берүүнүн **670600 "Аба транспортундагы транспорттук процесттердин технологиясы"**  багыты боюнча ушул Мамлекеттик билим берүү стандарты "Билим берүү жөнүндө" Кыргыз Республикасынын Мыйзамына жана Кыргыз Республикасынын Министрлер кабинети билим берүү жаатындагы аныктаган тартипте башка ченемдик укуктук актыларына ылайык, Кыргыз Республикасынын Билим берүү жаатындагы ыйгарым укуктуу мамлекеттик органы тарабынан иштелип чыккан жана Кыргыз Республикасынын Министрлер кабинети аныктаган тартипте бекитилген.

Бул Мамлекеттик билим берүү стандартын аткаруу бакалаврларды даярдоо боюнча кесиптик билим берүү программаларды ишке ашыруучу бардык жождор үчүн менчигинин түрүнө жана ведемстволук таандыгына карабастан милдеттүү болуп эсептелет.

**1.2. Терминдер, аныктамалар, белгилөөлөр, кыскартуулар**

Ушул Жогорку кесиптик билим берүүнүн мамлекеттик билим берүү стандартында "Билим берүү жөнүндө" Кыргыз Республикасынын Мыйзамына жана Кыргыз Республикасы тарабынан белгиленген тартипте кабыл алынган жогорку кесиптик билим берүү жаатындагы эл аралык документтерге ылайык терминдер жана аныктамалар пайдаланылат.

**- негизги билим берүү программасы** - максаттарды, күтүлүүчү натыйжаларды, даярдоонун тийиштүү багыты боюнча билим берүү процессин ишке ашыруунун мазмунун жана уюштурулушун регламенттөөчү окуу-методикалык документтердин жыйындысы;

**- даярдоонун багыты** - ар түрдүү профилдеги, фундаменталдуу жалпы даярдоо негизиндеги интеграцияланган жогорку кесиптик билимдүү кадрларды (адистерди, бакалаврларды жана магистрлерди) даярдоо үчүн билим берүү программаларынын жыйындысы;

**- профиль** - негизги билим берүү программасынын конкреттүү бир түргө багытталышы жана (же) кесиптик иш объекти;

**- компетенция** – окуучунун аныкталган бир чөйрөдө майнаптуу жана жемиштүү иштөөсү үчүн зарыл болгон билими жагынан даярдоого карата алдын ала коюлган социалдык талап (ченем);

**- бакалавр** – магистратурага кирүүгө жана кесиптик иш менен алектенүүгө укук берген жогорку кесиптик билимдин квалификациялык деӊгээли;

**- магистр** – аспирантурага жана (же) базалык доктарантурага (PhD/профили боюнча) жана кесиптик иш менен алектенүүгө укук берген жогорку кесиптик билимдин квалификациялык деӊгээли;

**- кредит (зачеттук бирдик)** - негизги кесиптик билим берүү программасынын эмгек сыйымдуулугунун шарттуу өлчөмү;

**- окутуунун натыйжалары** - негизги билим берүү программасы/модулу боюнча окуунун натыйжасында ээ болгон компетенциялар.

 **- жалпы илимий компетенциялар** – кесиптик иштин бардык түрлөрү (же көпчүлүгү) үчүн жалпы болуп саналган мүнөздөмөлөрдү билдирет: окуу, талдоо жана синтез кылуу ж.б. жөндөмдүүлүк;

**- инсрументтик компетенция** – когнитивдик жндөмдү, идеяларды жана ойлорду түшүнүү жана пайдалана билүү жөндөмдөрүн камтыйт; методологиялык жөндөм, айлана-чөйрөнү түшүнүү жана башкаруу, убакытты уюштуруу, окуунун стратегияларын түзүү, чекчимдерди кабыл алуу жана проблемаларды чече билүү жөндөмү; технологиялык жндөм, техниканы пайдалана билүүгө, компьютерди билүүгө жана маалыматтык башкарууга байланышкан жөндөмдөр; лингвистикалык жөндөмдөр, коммуникациялык компетенция;

**- социалдык-инсандык жана жалпы маданий компетенциялар** – ой сезимдерин жана мамилесин билдирүүгө, сын көз менен ой жүгүртүүгө жана өзүнө баа бере билүүгө байланышканжеке сапаттар, ошондой эле социалдык өзара байланыш жана кызматташу процесстерине, топтор менен иштеше билүүгө, социалдык жана этикалык милдеттемелерди кабыл алууга байланышкан жөндөмдөр;

 **- кесиптик стандарт** – кесиптик иштин конкреттүү түрүнүн чегинде анын мазмунуна жана сапатына карта талаптарды белгилөөчү, кызматкер кайсы иште болсо да, кайсыл уюмда болсо да өзүнүн ордун татыктуу ээлеши үчүн кызматкерде болушу милдеттүү бологон квалификациянын сапаттык деӊгээлин баяндаган негиз түзүүчү документ;

1.3. Кыскартуулар жана белгилөөлөр

Ушул Мамлекеттик билим берүү стандартында төмөндөгү кыскартуулар колдонулат:

МББС - Мамлекеттик билим берүү стандарты;

ЖКББ - жогорку кесиптик билим берүү;

НББП - негизги билим берүү программасы;

ОМБ - окуу-методикалык бирикме;

ЖИК - жалпы илимий компетенциялар;

ИК - инструменталдык компетенциялар;

КК - кесиптик компетенциялар;

СИЖМК - социалдык-инсандык жана жалпы маданий компетенциялар.

1. **Колдонуу тармагы**

 2.1. Ушул Жогорку кесиптик билим берүүнүн мамлекеттик билим берүү стандарты (мындан ары - ЖКББ МББС) **670600 "Аба транспортундагы транспорттук процесттердин технологиясы"**  бакалаврларды даярдоо боюнча негизги билим берүү программаларын ишке ашыруудагы милдеттүү нормалардын, эрежелердин жана талаптардын жыйындысын туюндурат жана окутуу, уюштуруу-методикалык документтерди иштеп чыгуу Кыргыз Республикасынын аймагында бакалаврды даярдоонун тийиштүү багыты боюнча лицензиясы бар менчигинин түрүнө жана ведемстволук таандыгына карабастан бардык жогорку кесиптик билим берүү уюмдарынын (мындан ары - жождор) жогорку кесиптик билим берүүнүн негизги билим берүү программаларын өздөштүрүү сапатын баалоо үчүн негиз болуп эсептелет.

2.2. **670600 "Аба транспортундагы транспорттук процесттердин технологиясы"** багыты боюнча ЖКББ МББСнын негизги пайдалануучулар төмөнкүлөр болуп саналат:

- жождордун администрациясы жана илимий-педагогикалык курамы (профессордук-окутуучулук курам, илимий кызматкерлер), өздөрүнүн жождорундагы ошол багыт жана даярдоонун деңгээли боюнча илимдин, техниканын жана социалдык чөйрөнүн жетишкендиктерин эсепке алып, негизги кесиптик билим берүү программаларын иштеп чыгуу, натыйжалуу ишке киргизүү жана жаңылоо үчүн жооптуу адамдар;

- жождун даярдоонун ошол багытындагы негизги билим берүү программасын өздөштүрүү боюнча өзүнүн окуу ишин натыйжалуу ишке ашыруу үчүн жооптуу студенттер;

- тийиштүү кесиптик иш чөйрөсүндөгү адистердин жана иш берүүчүлөрдүн бирикмелери;

- Кыргыз Республикасынын билим берүү чөйрөсүндөгү аткаруу бийлигинин борбордук мамлекеттик органынын тапшыруусу боюнча негизги билим берүү программаларын иштеп чыгууну камсыз кылуучу окуу-методикалык бирикмелер жана кеңештер;

- жогорку кесиптик билим берүүнү каржылоону камсыз кылуучу аткаруу бийлигинин мамлекеттик органдары;

- аткаруу бийлигинин жогорку кесиптик билим берүү системасында мыйзамдардын сакталышына контролду камсыз кылуучу, жогорку кесиптик билим берүү чөйрөсүндө сапатка контролду жүзөгө ашыруучу ыйгарым укуктуу мамлекеттик органдары;

- билим берүү программаларын жана уюмдарын аккредитациялоочу агенттиктер.

2.3. Абитуриенттердин даярдыгынын деңгээлине талаптар.

2.3.1. "Бакалавр" квалификациясын алуу менен жогорку кесиптик билим алууга талапкер абитуриенттин билим деңгээли - жалпы орто билим же кесиптик орто (же кесиптик жогорку) билим.

2.3.2. Абитуриенттин жалпы орто билими же кесиптик орто (же кесиптик жогорку) билими тууралуу мамлекеттик үлгүдөгү документи болушу керек.

**3. Даярдоонун багыттарынын жалпы мүнөздөмөсү**

3.1. Кыргыз Республикасында **670600 "Аба транспортундагы транспорттук процесттердин технологиясы"** даярдоо багыты боюнча төмөнкүлөр ишке ашырылат:

- бакалаврларды даярдоо боюнча ЖКББ НББП;

- магистрлерди даярдоо боюнча ЖКББ НББП.

Бакалаврларды даярдоо боюнча ЖКББ НББПны толугу менен өздөштүргөн жана белгиленген тартипте мамлекеттик жыйынтык аттестациясынан ийгиликтүү өткөн жождордун бүтүрүүчүлөрүнө "бакалавр" квалификациясын ыйгаруу менен жогорку билими тууралуу диплом берилет.

Магистрлерди даярдоо боюнча ЖКББ НББПны толугу менен өздөштүргөн жана белгиленген тартипте мамлекеттик жыйынтык аттестациясынан ийгиликтүү өткөн жождордун бүтүрүүчүлөрүнө "магистр" академиялык даражасын ыйгаруу менен жогорку билими тууралуу диплом берилет.

Бакалаврды даярдоо багытынын алкагында ЖКББ НББП профилдери жож тарабынан квалификациянын (эгер болсо) тармактык/сектордук алкактарынын негизинде аныкталат.

3.2. Жалпы орто билим базасында кндүзгү окутуу формасында бакалаврды **670600 "Аба транспортундагы транспорттук процесттердин технологиясы"** багыты боюнча ЖКББ НББПны өздөштүрүүнүн ченемдик мөөнөтү 4 жылдан кем эмести түзөт.

Окутуунун күндүзгү-сырттан (кечки) жана сырткы формалары боюнча, ошондой эле окутуунун ар кандай формалары айкалыштырылган учурларда бакалаврды даярдоо боюнча ЖКББ НББП өздөштүрүү мөөнөттөрү жож тарабынан күндүзгү окутуу формасында белгиленген ченемдик мөөнөткө карата алты айдан бир жылга чейин көбөйтүлөт.

Тийиштүү профилдеги орто кесиптик билими же жогорку кесиптик билими бар адамдарга бакалаврды даярдоо боюнча ЖКББ НББП тездетилген прорграммасы боюнча өздөштүрүүгө укук берилет. Тездетилген программаларды ишке ашырууда окуунун мөөнөтү студент билим берүүнүн башка программасы боюнча орто кесиптик билимди жана (же) жогорку билимди алып жаткан учурда айрым дисциплиналар (модулдар) жана (же) айрым практикалар боюнча окутуунун натыйжалары боюнча толук же жарым-жартылай кайра аттестациялоонун ( кайра зачет тапшыруунун) жыйынтыгы менен аныкталат.

Орто кесиптик билим берүү профилинин жогорку кесиптик билим берүү профилине шайкештиги жож тарабынан өз алдынча аныкталат.

Күндүзгү окутуу формасында орто кесиптик билимдин базасында бакалаврды даярдоо боюнча ЖКББ НББП оздөштүрүү мөөнөтү тездетилген программаларды ишке ашыруунун алкагында 3 жылдан кем эмес убакытты түзөт.

Жеке окуу планы боюнча окутууну, билим алуунун формасына карабастан жеке окуу планы боюнча окутууда окуунун мөөнөтүн жож өз алдынча аныктайт.

Ден соолугунун мүмкүнчүлүгү чектелүү адамдарды жеке окуу планы боюнча окутууда жож мөөнөттүү билим алуунун тийиштүү формасы боюнча аныкталган убакытка салыштырмалуу узартууга укуктуу.

Бакалаврларды жана магистрлерди даярдоо багыты боюнча ЖКББ НББП өздөштүрүүнүн башка ченемдик мөөнөттөрүн Кыргыз Республикасынын Министрлер кабинети белгилейт.

3.3. Бакалаврларды даярдоонун ЖКББ НББП өздөштүрүүнүн жалпы эмгек сыйымдуулугу 240тан кем эмес кредитке барабар.

Күндүзгү окуу формасы боюнча окуу жылындагы ЖКББ НББПнын эмгек сыйымдуулугу 60тан кем эмес кредитке барабар.

Бир окуу семестринин эмгек сыйымдуулугу 30дан кем эмес кредитке барабар (окуу процесси эки семестрлик болуп курулган учурда).

Бир кредит студенттин окуу ишинин 30 саатына эквивалентүү (анын ичинде анын аудиториялык, өз алдынча иштери жана аттестациянын бардык түрлөрү).

Күндүзгү-сырттан (кечки) жана сырттан окуу формалары боюнча НББПнын, ошондой эле окутуунун ар түрдүү формалары айкалышкан учурдагы эмгек сыйымдуулугу окуу жылында 48ден кем эмес кредитти түзөт.

Окутуунун акыркы жылынын эмгек сыйымдуулугу НББПнын жалпы эмгек сыйымдуулугун камсыз кылуу зарылдыгын эске алуу менен аныкталат.

 3.4. ЖКББ НББПнын инсанды окутуу жана тарбиялоо жаатындагы даярдоонун **670600 "Аба транспортундагы транспорттук процесттердин технологиясы"**  багыты боюнча **максаттары.**

 3.4.1. ЖКББ НББПнын окутуу жаатындагы даярдоонун **670600 "Аба транспортундагы транспорттук процесттердин технологиясы"** даярдообагыты боюнча максаты болуп, студенттердин инсандык сапаттарын өркүндөтүү жана практикалык иш-аракеттерде натыйжаларга жетүүгө багытталган кесиптик компетенттүүлүктү калыптандыруу жолу менен бакалаврларды жарандык авиация, авиациялык-транспорттук комплекстер, аэропорттун ишмердүүлүгү, аэронавигациялык жабдыктар, учуу жана конуу системалары, авиациялык коопсуздук, жарандык авиациядагы өндүрүштү башкаруу жана пландоо, аба транспортунун кыймылын башкаруу, аба транспорту системасынын илимий жана сервистик-консультациялык кызматтары жаатындагы ар тараптуу кесиптик ишмердүүлүккө даярдоо эсептелет.

 3.4.2. ЖКББ НББПнын инсанды тарбиялоо жаатындагы даярдоонун **670600 "Аба транспортундагы транспорттук процесттердин технологиясы"** багыты боюнча максаты болуп, социалдык-инсандык сапаттарын калыптандыруу жаатындагы максаттары түзүлөт: максатка умтулгандык, уюшкандык, эмгекчилдик, жоопкерчиликтүүлүк, жарандуулук, коммуникативдүүлүк, толеранттуулук, алардын жалпы маданиятын жогорулатуу эсептелинет.

**3.5. Бүтүрүүчүлөрдүн кесиптик иш чөйрөсү.**

 Бүтүрүүчүлөрдүн кесиптик иш чөйрөсү **670600 "Аба транспортундагы транспорттук процесттердин технологиясы"** даярдоо багыты боюнча бүтүрүүчүлөрдүн кесиптик иш чөйрөсү төмөнкүлөрдү камтыйт: технология, уюштуруу, аба транспортун техникалык жана коммерциялык эксплуатациялоону пландаштыруу жана башкаруу, логистика принциптерине негизделген бирдиктүү транспорт системасын түзгөн аба мейкиндигинин рационалдуу өз ара аракеттенүүсүн уюштуруу, аба транспортундагы кыймыл коопсуздугун камсыз кылуу боюнча өз ара мамилелер тутумун уюштуруу.

Бүтүрүчүүлөрдүн билиминин жана алынган компетенцияларынын деӊгээли кызматкердин квалификациясынын талаптарына ылайык келген шартта алар кесиптик иштин башка тармактарында жана (же) чөйрөлөрүндө кесиптик ишти жүзөгө ашыра алат.

**3.6. Бүтүрүүчүлөрдүн кесиптик иш объектилери.**

 Даярдоонун **670600 "Аба транспортундагы транспорттук процесттердин технологиясы"** багыты боюнчабүтүрүүчүлөрдүн кесиптик ишинин объектилерден болуп төмөнкүлөр эсептелинет:

* жүктөрдү жана жүргүнчүлөрдү ташуу боюнча мамлекеттик уюмдар жана ишканалар;
* транспорттук уюмдар жана менчиктин башка түрүндөгү ишканалар;
* аба кыймылынын коопсуздугу боюнча кызматтар;
* транспорттук-экспедитордук ишканалар жана уюмдар;
* транспорттун аймактык башкаруу органдары жана мамлекеттик транспорттук инспекциялар;
* транспорттук кызмат көрсөтүүлөр рыногун изилдөө жана тейлөө боюнча маркетинг кызматтары жана бөлүмдөрү;
* жүк ташуунун жана жүргүнчүлөрдү ташуунун регионалдык тутумдары;
* өндүрүш жана бөлүштүрүү системалары;
* өндүрүштүк жана технологиялык системаларды маалыматтык камсыздоочу уюмдар жана ишканалар;
* өндүрүштүк жана технологиялык системаларды маалыматтык камсыздоочу уюмдар жана ишканалар.
* долбоорлоо, илим-изилдөө мекемелери.

**3.7. Бүтүрүүчүлөрдүн кесиптик ишинин түрлөрү:**

- өндүрүштүк-технологиялык;

- уюштуруу-башкаруучулук;

- илим-изилдөөчүлүк;

- консультациялык;

- эсептөө-долбоорлоо.

**3.8. Бүтүрүүчүлөрдүн кесиптик ишинин милдеттери.**

 **670600 "Аба транспортундагы транспорттук процесттердин технологиясы"** даярдоо багыты боюнча билим алганбүтүрүүчү кесиптик ишмердүүлүгүнүн түрлөрүнө ылайык төмөнкү кесиптик милдеттерди чечиши керек:

**3.8.1. Өндүрүштүк-технологиялык;**

* базар конъюнктурасынын талаптарын жана илимдин жана техниканын заманбап жетишкендиктерин эске алуу менен аба транспортундагы башкаруу системаларын өркүндөтүү боюнча иш-чараларды иштеп чыгууну жүзөгө ашыруу;
* жарандык авиация ишканасынын стратегиясын ишке ашыруу жана өндүрүштүн эң жогорку эффективдүүлүгүнө жана сапатына жетишүү;
* иштеп жаткан башкаруу системаларынын абалын талдоо жана кемчиликтерди жоюу боюнча иш-чараларды иштеп чыгуу.

**3.8.2. Уюштуруу-башкаруучулук;**

* аткаруучулар командасынын ишин уюштуруу, ар кандай пикирлердин контекстинде башкаруу чечимдерин кабыл алуу;
* узак мөөнөттүү жана кыска мөөнөттүү пландаштырууда жана оптималдуу чечимди аныктоодо ар кандай талаптардын (чыгым, сапат, коопсуздук жана мөөнөттөр) ортосунда компромисс табуу.

**3.8.3. Илим-изилдөөчүлүк:**

* жарандык авиациянын транспорттук ишканаларынын өндүрүштүк-чарбалык ишин талдоо;
* аба кыймылдарын башкаруу системаларынын иштешинин натыйжалуулугун комплекстүү баалоо;
* кесиптик иш чөйрөсүндөгү фундаменталдык жана прикладдык изилдөөлөрдө аткаруучулар тобуна катышуу;
* керектүү ыкмаларды жана изилдөө каражаттарын колдонуу менен аткаруучулар командасынын курамында кесиптик ишмердүүлүк объектилеринин сапатынын көрсөткүчтөрүнүн абалын жана динамикасын талдоо;
* аткаруучулар командасынын курамында кесиптик иштин объектилери боюнча изилдөө жүргүзүү үчүн пландарды, программаларды жана ыкмаларды иштеп чыгуу;
* изилдөө объектилери боюнча маалыматты издөө жана талдоо;
* конструктордук иштеп чыгууларды жүзөгө ашырууга аткаруучулардын командасына катышуу;
* жаңы маалыматтык технологияларды негиздөөгө жана колдонууга аткаруучулар командасына катышуу.

**3.8.4. Консультациялык:**

* ар кандай транспорттук көйгөйлөр жана жарандык авиация үчүн транспорттук көрсөткүчтөрдү эсептөө ыкмасы боюнча кеңеш берүү.

**3.8.5. Эсептөө-долбоорлоо;**

* транспорт көйгөйлөрүн чечүүнүн долбоордук максаттарын, критерийлерди жана максаттарга жетүү көрсөткүчтөрүн түзүү, алардын мамилелеринин түзүмүн түзүү, экономикалык жана экологиялык коопсуздук көрсөткүчтөрүн эске алуу менен көйгөйлөрдү чечүүнүн артыкчылыктарын аныктоо;
* көйгөйдү чечүүнүн жалпыланган варианттарын иштеп чыгуу, ушул варианттарды талдоо, кесепеттерин алдын-ала айтуу, көп критерийлүүлүк, белгисиздик шарттарында компромисстик чечимдерди табуу, долбоорду ишке ашырууну пландаштыруу.

**4. НББПны ишке ашыруунун шарттарына карата жалпы талаптар**

Жождун НББПны ишке ашыруудагы укуктарына жана милдеттүүлүктөрүнө карата жалпы талаптар.

4.1.1. Жождор даярдоонун багыты боюнча НББПны өз алдынча иштеп чыгышат. НББП Кыргыз Республикасынын даярдоо багыттары боюнча тийиштүү мамлекеттик билим берүү стандартынын негизинде иштелип чыгылат жана жождор окумуштуулар кеӊеши тарабынан бекитилет.

Жождор НББПны илимдин, маданияттын, экономиканын, техниканын, технологиялардын жана социалдык чөйрөнүн өнүгүүсүн эсепке алып, жождо билим берүүнүн сапатынын кепилдигин камсыз кылуу боюнча төмөндөгүлөрдө камтылган сунуш-көрсөтмөлөрдү кармануу менен 5 жылда бир жолудан кем эмес жаңылап турууга милдеттүү:

- бүтүрүүчүлөрдү даярдоонун сапатын камсыз кылуу боюнча стратегиялардын иштелмесинде;

- билим берүү программаларын мезгил-мезгили менен рецензиялоонун мониторингинде;

- так макулдашылган критерийлердин негизинде студенттердин билимдеринин жана билгичтиктеринин, бүтүрүүчүлөрдүн компетенцияларынын деңгээлин баалоонун объективдүү өтүү тартиптеринин иштелмелеринде;

- окутуучулук курамдын сапатын жана компетенттүүлүгүн камсыз кылууда;

- бардык ишке ашырылуучу билим берүү программаларын жетиштүү ресурстар менен камсыз кылууда, аларды колдонуунун натыйжалуулугун көзөмөлүндө, мунун ичинде окуп жаткандарды сурап билүү жолу менен;

- өзүнүн ишин (стратегиясын) баалоо жана башка билим берүү мекемелери менен катар коюп салыштыруу үчүн макулдашылган критерийлер боюнча өзүн өзү изилдөөнү үзгүлтүксүз жүргүзүүдө;

- коомчулукту өзүнүн изилдөөлөрүнүн жыйынтыктары, пландары, жаңылоолору тууралуу маалымдоодо.

4.1.2. Студенттерди жана бүтүрүчүлөөрдү даярдоонун сапатын баалоо алардын учурдагы, орто аралык жана жыйынтыктоочу мамлекеттик аттестациясын камтышы керек. Баалоочу каражаттардын базасы жож тарабынан иштелип чыгат жана бекитилет.

Студенттерди жана бүтүрүчүлөрдү аттестациялоого, бүтүрүчү квалификациялык иштердин мазмунуна, көлөмүнө жана түзүмүнө коюлуучу талаптар жождун бүтүрүүчүлөрүн жыйынтыктоочу мамлекеттик аттестациялоо жөнүндө жобону эске алуу менен аныкталат.

4.1.3. НББПны иштеп чыгууда жожду бүтүрүүчүлөрдүн социалдык-инсандык компетенцияларын (мисалы, социалдык өз ара аракеттенүү компетенцияларын, өзүн өзү уюштурууну жана системалык-ишмердик мүнөздөгү өз алдынча башкарууну) түзүү мүмкүнчүлүктөрү аныкталуусу керек. Жож жождун социалдык-маданий чөйрөсүн түзүп калыптандырууга, инсандын ар тараптуу өнүгүүсү үчүн зарыл шарттарды түзүүгө милдеттүү.

Жож окуу процессинин социалдык-тарбиялык компонентин студенттик өз алдынча башкарууну өнүктүрүүнү, студенттердин коомдук уюмдардын ишине катышуусун, спорттук жана чыгармачылык клубдарды, илимий студенттик коомдорду кошуп, өнүктүрүүгө көмөктөш болууга милдеттүү.

4.1.4. Жогорку окуу жайынын НББПсы студенттин тандоосу боюнча дисциплинаны түзүүсү керек. Студенттин каалоосу боюнча дисциплиналарды түзүүнүн тартибин жождун окумуштуулар кеңеши аныктайт.

4.1.5. Жож студенттердин өзүнүн окуу программасын түзүүгө катышуусунун реалдуу мүмкүнчүлүгүн камсыз кылууга милдеттүү.

4.1.6. Жож НББПны түзүүдө студенттерди алардын укуктары жана милдеттүүлүктөрү менен тааныштырууга, студенттер тандап алган дисциплиналар алар үчүн милдеттүү болуп эсептелинерин, ал эми алардын суммалык эмгек сыйымдуулугу окуу планында каралгандан кем болбошу керектигин түшүндүрүүгө милдеттүү.

4.2. Студенттин НББПны ишке ашыруудагы укуктарына жана милдеттүүлүктөрүнө карата жалпы талаптар.

4.2.1. Студенттер студенттин тандоосу боюнча окуу дисциплиналарын өздөштүрүүгө бөлүнгөн окуу убактысынын көлөмүнүн чектеринде НББПда алдын ала каралган конкреттүү дисциплинаны тандап алууга укуктуу.

4.2.2. Студент өзүнүн жекече билим берүү траекториясын түзүүдө дисциплинаны тандоо боюнча жождо консультация алуу жана алардын даярдоонун (адистештирүүнүн) болочок профилине таасир этүү укугуна ээ.

4.2.3. НББПны өздөштүрүүдө натыйжалуулукка жетишүү максатында СИЖМКны өнүктүрүү бөлүгүндө студенттер студенттик өз алдынча башкарууну өнүктүрүүгө, коомдук уюмдардын, спорттук жана чыгармачылык клубдардын, илимий студенттик коомдордун ишине катышууга милдеттүү.

4.2.4. Студенттер жождун НББПсында алдын ала каралган бардык тапшырмаларды аныкталып белгиленген мөөнөттөрдө аткарууга милдеттүү.

4.3. Студенттин окуу жүгүнүн максималдуу көлөмү анын аудиториялык жана аудиториядан тышкаркы (өз алдынча) окуу ишинин бардык түрлөрүн камтуу менен, жумасына 45 саат болуп белгиленет.

Жумасына аудиториялык сабактардын күндүзгү окуу формасындагы көлөмү ЖКББнын деңгээлин жана даярдоонун багытынын спецификасын эсепке алуу менен мамлекеттик билим берүү стандартына ылайык аныкталат жана ар бир окуу дисциплинасын үйрөнүүгө бөлүнгөн жалпы көлөмдөн 35тен кем эмес пайызды түзөт.

Окуу сабагы боюнча өз алдынча иштөөгө бөлүнүүчү сааттарга ошол дисциплина (модуль) боюнча экзаменге даярданууга каралган убакыт кирет.

4.4. Күндүзгү-сырттан (кечки) окуу формасында аудитордук сабактардын көлөмү жумасына 16 сааттан аз болбошу керек.

4.5. Сырттан окуу формасында окутуучу менен сабак окуу мүмкүнчүлүгү студентке жылына 160 сааттан аз эмес көлөмдө камсыз кылынуусу керек.

4.6. Окуу жылындагы каникулдук убакыттын жалпы көлөмү 7 жумадан кем эмес болуусу керек, мунун ичинде кыш мезгилинде 2 жумадан кем эмес.

**5. Бакалаврларды даярдоонун НББПсынын талаптары**

5.1. Бакалаврды даярдоонун НББПсын өздөштүрүүнүн натыйжаларына карата талаптар.

Даярдоонун **670600 "Аба транспортундагы транспорттук процесттердин технологиясы"** багыты боюнча бүтүрүүчү НББПнын максаттарына жана ушул ЖКББнын мамлекеттик билим берүү стандартынын 3.4. жана 3.8-пункттарында көрсөтүлгөн кесиптик иштин милдеттерине ылайык төмөндөгү компетенцияларга ээ болушу керек:

**а) универсалдык:**

***- жалпы илимий (ЖИК):***

- Курчап турган дүйнө жөнүндө илимий билимдерди сын көз менен баалап, колдоно алат, турмуштун, маданияттын баалуулуктарын багыттай алат жана жигердүү жарандык позицияны ээлейт, адамдарга урмат жана толеранттуулукту көрсөтөт (ЖИК-1);

***- инструменталдык (ИК):***

- Иш жана окуу жаатында мамлекеттик, расмий жана чет тилдердин биринде ишкердик байланышты жүргүзө алат (ИК-1);

- Иш жана окуу жаатында татаал маселелерди чечүү үчүн маалыматтык технологияларды колдонуу менен жаңы билимдерди алууга жана колдонууга жөндөмдүү (ИК-2);

- Ишкердик билимдерин жана көндүмдөрүн кесиптик иш-аракеттерде колдоно алат (ИК-3);

***- социалдык-инсандык жана жалпы маданий компетенциялар (СЖИМК):***

- Жеке адамдардын же топтордун кесиптик иш-аракеттеринде максаттарга жетүүнү камсыздай алат (СЖИМК -1);

**б) кесиптик (КК):**

- базар шарттарынын талаптарын жана илимдин жана техниканын заманбап жетишкендиктерин эске алуу менен, аба транспортунда башкаруу системаларын өркүндөтүү боюнча иш-чараларды иштеп чыгууга жөндөмдүү (КК-1);

- ишкана стратегиясын ишке ашырууга жана өндүрүштүн эң жогорку эффективдүүлүгүнө жана иштин сапатына жетишүүгө даяр (КК-2);

- иштеп жаткан башкаруу системаларынын абалын талдоого жана кемчиликтерди жоюу боюнча чараларды иштеп чыгууга жөндөмдүү (КК-3);

- аткаруучулар тобунун ишин уюштурууга, ар кандай пикирлердин контекстинде башкаруу чечимдерин кабыл алууга даяр (КК-4);

* узак мөөнөттүү жана кыска мөөнөттүү пландаштырууда дагы, оптималдуу чечимди аныктоодо дагы ар кандай талаптардын (чыгым, сапат, коопсуздук жана мөөнөттөр) ортосунда компромисс табууга даяр (КК-5);
* жарандык авиациянын өнөр жай-чарбалык ишин талдоого даяр (КК-6);
* аба кыймылын башкаруу системаларынын натыйжалуулугун комплекстүү баалоого даяр (КК-7);
* жарандык авиациянын ар кандай көйгөйлөрү жана транспорттук көрсөткүчтөрдү эсептөө ыкмалары боюнча кеңеш берүүгө жөндөмдүү (КК-8);
* экономикалык жана экологиялык коопсуздуктун көрсөткүчтөрүн эске алуу менен көйгөйлөрдү чечүүнүн артыкчылыктарын аныктоо, транспорттук көйгөйлөрдү, максаттарга жетүү критерийлерин жана көрсөткүчтөрүн, алардын өз ара мамилелеринин структурасын түзүү үчүн долбоордун максаттарын түзүүгө даяр (КК-9);
* көйгөйдү чечүүнүн жалпыланган варианттарын иштеп чыгууга даяр, бул варианттарды талдап, кесепеттерин болжолдоп, көп критерийдүүлүк, белгисиздик шарттарында компромисстик чечимдерди табуу, долбоорду ишке ашырууну пландаштыруу (КК-10);
* техникалык-экономикалык негиздемени жүргүзө алат, кабыл алынган жана аткарылган чечимдерди ар тараптуу негиздей алат, иштин циклин кыскартуу мүмкүнчүлүктөрүн издейт, аларды ишке ашыруу процессин даярдоодо жардам берет, керектүү техникалык маалыматтар, материалдар, жабдуулар менен камсыздай алат. (KK-11);
* өнөр жай үчүн долбоорлорду жана программаларды иштеп чыгуу методикасынын негиздерине ээлик кылат, аба транспортунун, алардын агрегаттарынын, системаларынын жана элементтеринин коопсуз жана натыйжалуу иштешине байланыштуу зарыл чараларды көрө алат, ошондой эле техникалык каражаттарды, системаларды, процесстерди, жабдууларды жана материалдарды стандартташтыруу боюнча иштерди аткара алат, ар кандай техникалык документтерди карап чыгуу жана анализдөө мүмкүнчүлүгүнүнө ээ (КК-12);
* графикалык техникалык документтерди иштеп чыгууну жана колдонууну билет (КК-13);
* аба транспортун эксплуатациялоо учурунда табигый ресурстарды, энергияны жана материалдарды пайдалуу пайдалануу багыттары жөнүндө билимге ээ (КК-14);
* уюштуруу структурасы, башкаруу жана жөнгө салуу ыкмалары, аба транспортунун конкреттүү түрлөрүнө карата иштөө критерийлери жөнүндө билимдерге ээ (КК-15);
* аткаруучулар командасынын курамында ташуу процессин өнүктүрүүнүн алдыңкы илимий-техникалык тажрыйбасын жана тенденциясын талдоого жөндөмдүү (КК-16);

- өлчөө экспериментин жүргүзүү жана өлчөөнүн натыйжаларын баалоо жөндөмүнө ээ (КК-17);

- керектүү маалыматтарды, техникалык маалыматтарды, көрсөткүчтөрдү жана ташуу процессин өркүндөтүү боюнча иштин натыйжаларын талдоо, заманбап техникалык каражаттарды колдонуу менен керектүү эсептөөлөрдү жүргүзүү мүмкүнчүлүгүнө ээ (КК-18);

- аба транспортун башкарууну уюштурууга байланыштуу иш-чараларга аткаруучулар командасынын курамында катышууга даяр (КК-19);

- өндүрүштү жана эмгекти уюштуруу, жумушчулардын илимий-техникалык билимин өркүндөтүү боюнча ишти уюштуруу боюнча башкаруу чечимдерин аткарууда аткаруучулар командасынын курамында иштөөгө жөндөмдүү (КК-20);

- кадрлар менен иштөөнүн жолдорун жана ыкмаларын, персоналдын сапатын жана натыйжалуулугун баалоо ыкмаларын колдонууга даяр (КК-21);

- жамааттагы жумушу боюнча кесиптештери менен кооперацияга, эксплуатациялык уюмдун оперативдүү ишин пландаштыруу жана башкаруу чөйрөсүндө документ айланымын өркүндөтүүгө даяр (КК-22);

* аткаруучулар командасынын курамында техникалык-экономикалык талдоо жүргүзүүгө, чыгымдарды азайтуунун жолдорун издөөгө даяр (КК-23);
* тобокелдикти баалай алат жана аба транспортунун коопсуз жана натыйжалуу иштешин камсыз кылуу чараларын аныктай алат (КК-24);
* иш графиктерин, буйрутмаларды, колдонмолорду, нускамаларды, түшүндүрмө каттарды, технологиялык карталарды, схемаларды, жана башка техникалык документтерди, ошондой эле бекитилген формалар боюнча белгиленген отчеттуулукту түзө алат, белгиленген талаптардын, колдонулуп жаткан нормалардын, эрежелердин жана стандарттардын сакталышын көзөмөлдөй алат (КК) -25);
* аткаруучулар командасынын курамындагы эксплуатациялык уюмдун ишмердигинин чыгымдарын жана натыйжаларын баалоого жөндөмдүү (КК-26);
* аткаруучулар тобунун курамында интеллектуалдык менчик маселелери боюнча негизги ченемдик документтерди колдоно алат, патенттик маалымат булактарын издей алат (КК-27);
* эмгек физиологиясынын негиздери жана жашоо коопсуздугу жөнүндө билимге ээ; аба транспортунун иштешинен келип чыккан авариялык жана өзгөчө кырдаалдарда сабаттуу иш-аракет жүргүзө алат (КК-28);
* жарандык авиация ишканаларында колдонулуп жаткан экономикалык мыйзамдарды билет, аларды республиканын базар экономикасынын шарттарында колдонуу жөнүндө билимге ээ (КК-29).

Бакалаврды даярдоо боюнча билим берүү программасын иштеп чыгууда бардык универсалдык компетенттүүлүктөр, ошондой эле ушул программа багытталган кесиптик иш-аракеттердин түрлөрүнө байланыштуу кесиптик компетенттүүлүктөр программанын талап кылынган окутуунун натыйжаларынын жыйындысына киргизилет. Даярдоо процессинде студент аны даярдоонун белгилүү бир профилине байланыштуу башка (атайын кесиптик) компетенттүүлүктөргө ээ боло алат.

Профиль 5тен ашпаган кошумча атайын кесиптик компетенттүүлүк менен аныкталат жана ал ЖОЖ тарабынан өз алдынча аныкталат. Профилдердин тизмеси ОМБ тарабынан бекитилет.

Кошумча компетенциялардын тизмеси улуттук квалификациянын алкагынын, квалификациянын жана кесиптик стандарттардын (эгер бар болсо) тармактык/сектордук алкактарынын негизинде аныкталат.

**5.2. Бакалаврларды даярдоонун НББПнын түзүмүнө талаптар.**

Бакалаврды даярдоонун НББПнын түзүмү төмөндөгүдөй блокторду камтыйт.

1-блок “Дисциплиналар (модулдар)”;

2-блок “Практика”;

3-блок “Мамлекеттик жыйынтыктоочу аттестация”.

|  |  |
| --- | --- |
| Бакалаврды даярдоодогу НББПнын түзүмү | Бакалаврды даярдоодогу НББПнын жана анын блокторунун кредиттердеги көлөмү |
| I. Гуманитардык, социалдык жана экономикалык циклII. Математикалык жана табыгый илимий циклIII. Кесиптик циклЖалпы: | 20-3530-4585-135165-215 |
| Практика | 15-60 |
| Жыйынтыктоочу мамлекеттик аттестация  | 10-15 |
| Бакалаврды даярдоодогу ЖКББ НББПнын көлөмү | 240 |

Жож мамлекеттик билим берүү стандартынын талаптарына ылайык бакалаврды даярдоодогу НББПны иштеп чыгат жана улуттук квалификациянын алкактарына ылайык окутуунун натыйжаларына жетүүгө жоопкерчилик тартат.

Дисциплиналардын (модулдардын) топтомун жана алардын бакалаврды даярдоодогу НББПнын ар бир блогуна тиешелүү эмгек сыйымдуулугун жож улуттук квалификациянын алкактарында каралган окутуунун натыйжаларынын жыйындысы түрүндө аны өздөштүрүүнүн талаптарын эске алуу менен ушул блок үчүн белгиленген көлөмдө өз алдынча аныктайт.

5.2.1. Бакалаврды даярдоодогу НББП төмөндөкүлөрдү ишке ашырууну камсыздашы керек:

- гуманитардык, социалдык жана экономикалык циклдин милдеттүү дисциплиналарын, алардын тизмеги эмгек сыйымдуулугу Кыргыз Республикасынын билим берүү жана илим жаатындагы ыйгарым укуктуу мамлекеттик орган тарабынан аныкталат. Аталган дисциплиналардын мазмуну жана ишке ашыруу тартиби бакалаврды даярдоонун тиешелүү багыты боюнча ЖКББ мамлекеттик билим берүү стандарты менен белгиленет;

- 360 сааттан кем эмес өлчөмдөгү дене тарбия жана спорт сабактары, өздөштүрүү үчүн милдеттүү, бирок алар кредиттерге которулбайт жана бакалаврларды даярдоо боюнча билим берүү программасынын көлөмүнө кирбейт.

5.2.2. “Практика” 2-блогу окуу практикасын (таанышуучу, технологиялык, илимий-изилдөө иштери) жана өндүрүш практикасын (долбоордук, эксплуатациялык, педагогикалык, илимий-изилдөө иштери) камтыйт.

Жож бир же бир нече типтеги практаны тандоого укуктуу, ошондой эле белгиленген кредиттердин чегинде кошумча типтеги практиканы белгилей алат.

5.2.3. “Мамлекеттик аттестация” 3-блогу мамлекеттик экзаменди тапшырууга даярдыкты жана тапшыруунун, бүтүрүүчү квалификациялык ишти аткарууну жана аны жактоону (эгерде жож бүтүрүүчү квалификациялык ишти жыйынтыктоочу мамлекеттик аттестациянын курамына киргизген болсо) камтыйт.

5.2.4. Бакалаврды даярдоодогу НББПнын алкагында милдеттүү жана элективдүү бөлүк болот.

Бакалаврды даярдоодогу НББПнын милдеттүү бөлүгүнө улуттук квалификациянын алкактарынын деӊгээлдерин эске алуу менен жалпы илимий, универсалдуу, социалдык-инсандык жана жалпы маданий жана кесиптик комптенциялардын калыптанышын камсыз кылуучу дисциплиналар жана практикалар кирет.

Мамлекеттик аттестациянын көлөмүн эске албаганда милдетүү бөлүктүн көлөмү бакалаврды даярдоодогу НББПнын жалпы көлөмүнөн 50 пайыздан ашпоого тийиш.

Бакалаврды даярдоодогу НББПнын элективдүү бөлүгүндө студенттер тиешелүү багыт боюнча дисциплиналарды тандай алышат, ошондой эле башка багыттагы бакалаврды даярдоодогу НББПнын дисциплиналарын тандоого жол берилет.

5.2.5. Жож ден соолугунун мүмкүнчүлүгү чектелүү адамдарга (алардын арызы боюнча) ден соолугунун абалы боюнча окууга каршы корсөтмөлөр каралган НББПдан тышкары, бакалаврды даярдоодогу НББП боюнча окууга мүмкүнчүлүк берүүгө тийиш, анда алардын психофизикалык өнүүгүүсүнүн өзгөчөлүгү, жеке мүмкүнчүлүктөрү эске алынат жана зарыл болгон учурда аталган адамдардын өнүгүүсүнүн бузулушун түзөтүүнү жана социалдык көнүгүүсүн камсыз кылат.

**5.3. Бакалаврларды даярдоонун НББПсын ишке ашыруунун шарттарына карата талаптар.**

**5.3.1. Окуу процессин кадрдык камсыз кылуу.**

Бакалаврларды даярдоонун НББПсын ишке ашыруу, окутулуп жаткан дисциплинанын профилине ылайык келүүчү базалык билими бар жана илимий жана (же) илимий-методикалык иш менен системалуу алектенген педагогикалык кадрлар менен камсыз кылынышы керек.

Кесиптик циклдин окутуучуларынын илимдин кандидаты, доктору окумуштуулук даражасы жана (же) тийиштүү кесиптик чөйрөдө иш тажрыйбасы болушу керек.

Аталган жалпы билим берүү программасы боюнча билим берүү процессин камсыз кылган окутуучулардын жалпы санына карата илимий даражага жана (же) илимий наамга ээ окутуучулардын үлүшү кеминде 40% түзүшү керек. (лицензиялык талаптарга ылайык).

Илимий даражасы жана / же илимий наамы бар окутуучулардын жалпы санынын 10 пайызы, ушул багыт (профиль) боюнча 10 жылдан ашык убакытта жетекчилик же жетектөөчү адис кызматтарында иштешкен практикалык тажрыйбасы бар окутуучулар менен алмаштырылышы мүмкүн.

5.3.2. Окуу процессин окуу-методикалык жана маалыматтык камсыз кылуу.

Бакалаврларды даярдоонун НББПсын ишке ашыруу ар бир студенттин маалыматтар базасына жана негизги билим берүү программасынын дисциплиналарынын толук тизмеги боюнча түзүлгөн китепканалык фонддорго жол алуусу менен камсыз кылынуусу керек. Жождун билим берүү программасы лабораториялык практикумдарды жана практикалык сабактарды (түзүлүүчү компетенцияларды эсепке алуу менен аныкталат) камтуусу зарыл.

Төмөнкү болжолдуу тизмедеги 6-дан кем эмес аталыштагы жергиликтүү жана чет өлкөлүк журналдардын китепкана фондунун топтомуна кирүү мүмкүнчүлүгүн камсыз кылуу керек: "Илим жана жаңы технологиялар", "ЖОЖдордун жанылыктары", "Кыргыз Мамлекеттик Техникалык Университетинин жанылыктары", "Автомобиль транспорту", "Автомобиль жана тейлөө", "Электр жабдуулары: эксплуатация жана ремонт"," Бүгүнкү күндө логистика","Транспорт","Альтернативдик отун менен жүрүүчү транспорт","Рулда", "Транспорт кабарчысы".

**5.3.3. Окуу процессин материалдык-техникалык жактан камсыздоо.**

Бакалаврларды даярдоонун негизги билим берүү программасын ишке ашыруучу жождун лабораториялык, дисциплиналык жана дисциплиналар аралык даярдоонун, студенттердин жождун окуу планында алдын ала каралган жана да аракеттеги санитардык жана өрткө каршы эрежелер менен нормаларга ылайык келчү практикалык жана илимий-изилдөөчүлүк иштеринин бардык түрлөрүн жүргүзүүнү камсыз кылуучу материалдык-техникалык базасы болуусу керек.

1) Бакалавриат программасын ишке ашыруу үчүн зарыл болгон материалдык-техникалык базанын элементтеринин минималдуу тизмесине төмөнкүлөр кирет:

- гуманитардык, социалдык, экономикалык, математикалык жана табигый - илимий циклдар боюнча:

Кыргыз тили жана адабияты (билим берүүчү маалыматтык стенддер, көрсөтмө куралдар, сөздүктөр);

Орус тили (билим берүүчү маалыматтык стенддер, көрсөтмө куралдар, сөздүктөр);

Чет тили (лингофондук жабдыктар, билим берүүчү маалыматтык стенддер, көрсөтмө куралдар, сөздүктөр);

Кыргызстандын тарыхы (көрсөтмө куралдар);

Манас таануу (көрсөтмө куралдар,“Манас” – үч илтиги);

Социалдык-экономикалык дисциплиналар (көрсөтмө куралдар);

Математика (жалпы демонстрациялык техникалык шаймандар, билим берүүчү маалыматтык стенддер);

Информатика (интернетке кирүү мүмкүнчүлүгү бар компьютердик жана мультимедиялык жабдыктар (1:1), принтерлер, сканерлер, кулакчындар);

Физика (көрсөтмө куралдар, приборлор, лабораториялык стенддер);

Химия (көрсөтмө куралдар, приборлор, лабораториялык стенддер, химиялык реактивдер);

Экология (билим берүүчү маалыматтык стенддер, көрсөтмө куралдар)

- кесиптик циклдин дисциплиналары боюнча:

 Аэропорттордо аба жүргүнчүлөрүн текшерүү, жарандык авиация объекттерин коргоо, аэродромдорду кайтаруу жана мамлекеттин жогорку кызмат адамдарынын аба кемелерин коргоо боюнча практикалык көндүмдөрдү үйрөтүү үчүн учак жана тик учак паркы менен, механизация жабдуулары бар атайын адистештирилген полигон

Учак жана тик учак паркы, такелаж, механизация жабдуулары, учуу-навигациялык жана приборлор жабдуулары, байланыш жана коммуникация системасы менен атайын авиациялык полигон;

Аба кыймылын башкаруунун толук кандуу тууроо үчүн аппараттык-программалык комплексте адистештирилген диспетчердик авиациялык тренажер;
 Учуп бараткан учактарды башкарууда жана учуунун коопсуздугун камсыз кылууда экипаж менен аба кыймылы кызматтарынын өз ара аракеттенүүсү боюнча практикалык көндүмдөрдү иштеп көрүү үчүн чогултулган учактар ​​(Боинг-737-300, Як-40, Ан-28, Ан-2 Ми-8, Ми-24 тик учактары);

Аэродромдун ар кандай чекиттеринде учакты ишке киргизүү жана көзөмөлдөө системалары. Учууда учактарды башкаруу. Жер үстүндөгү жана абадагы навигациялык жабдуулар. Курстун навигациялык системаларынын, байланыш каражаттарынын башкаруу жана кыймыл кызматтары менен иштешин көзөмөлдөө үчүн кабинанын прибор жабдуулары;

Аба жүргүнчүлөрүн текшерүү системалары, стерилдүү зонага кирүү үчүн атайын башкаруу пунктунун жабдуулары, атайын көзөмөлдөө пунктунун инспекторлору үчүн жабдылган жумуш орундары, рентген телекөрсөтүү интроскопу / макети /, арка металл детектору / макети /, колго металл детектору / жумушчу / , колго жасалган жардыруучу түзүлүштөрдүн көчүрмөлөрү, аба аркылуу ташууга чектелген нерселер (демонстрациялык стенд).

Учактын бортундагы жүргүнчүлөрдү башкаруу жана отургузуу боюнча, аба кемесинин жүктөлүшүн жана борборлоштурулушун аныктоо, күйүүчү майдын керектүү көлөмүн эсептөө, учактарды каттоодон өткөрүү жана аба жүргүнчүлөрүн тейлөө учурунда авиациялык коопсуздукту камсыздоо боюнча практикалык көндүмдөрдү практика жүзүндө көрүү үчүн чогултулган аба кемелери (Боинг-737-300, Як-40, Ан-28, Ан-2 учактары, Ми-8, Ми-24 тик учактары);

Авиажүргүнчүлөрдү каттоо системалары. Авиа билеттерди онлайн сатуу системалары.

Радио алмашуу фразеологиясын, навигациялык комплекстерди, ошондой эле экипаждын жана аба кыймылын көзөмөлдөө кызматтарынын штаттан тышкары жана өзгөчө кырдаалдардагы аракеттерин практикалык жактан үйрөтүү үчүн ар кандай аба кемелеринин толук кандуу кабинасы бар тренажер;

Ар кандай учактардын жүргүнчүлөрү үчүн жүргүнчүлөрдү башкаруу, ошондой эле аба жүргүнчүлөрүн учуу алдындагы жана учуудан кийинки тейлөө процесстеринде жер үстүндөгү кызматтардын жана экипаждын авариялык жана өзгөчө кырдаалдардагы аракеттери боюнча практикалык сабактарды өткөрүү үчүн учактын кабинасы жана салону менен толук кандуу тренажер;

Учактардын моделдерин даярдоонун, сыноонун жана андан кийин эксплуатациялоонун толук цикли менен авиациялык моделдөө лабораториясы;

Адистештирилген диспетчердик мунара;

Каттоо, аба жүргүнчүлөрүнө сурап-билүү кызматын уюштуруу боюнча адистештирилген лаборатория;

“Аэродромдор жана аэропорттор” лабораториясы, перрону жана учуу-конуу тилкеси менен;

Авиациялык коопсуздук лабораториясы;

Аба тарнспортунда кооптуу жүктөр боюнча лаборатория;

2) башка жайлардын болушу:

• спорт залы

• китепкана (электрондук китепкана), интернетке чыгуу мүмкүнчүлүгү менен окуу залы;

• акт залы

3) ашкананын жана медициналык бөлумчөнүн болушу.

**5.3.4. Бүтүрүүчүлөрдү даярдоонун сапатын баалоо.**

Жогорку окуу жайы даярдоонун сапатына кепилдик берүүгө милдеттүү, анын ичинде:

- жумуш берүүчүлөрдүн өкүлдөрүн тартуу менен бүтүрүүчүлөрдү даярдоонун сапатын камсыздоо боюнча стратегияны иштеп чыгуу;

- билим берүү программаларына мониторинг жүргүзүү, мезгил-мезгили менен карап чыгуу;

- студенттердин билим деңгээлин жана көндүмдөрүн, бүтүрүүчүлөрдүн компетенттүүлүгүн баалоонун объективдүү жол-жоболорун иштеп чыгуу;

- профессордук-окутуучулук курамдын компетенттүүлүгүн камсыз кылуу;

- натыйжалуулукту (стратегияны) баалоо үчүн макулдашылган критерийлер боюнча өзүн-өзү үзгүлтүксүз текшерүү жана жумуш берүүчүлөрдүн өкүлдөрүн тартуу менен башка билим берүү мекемелери менен салыштыруу;

- өз ишинин натыйжалары, пландары, инновациялары жөнүндө коомчулукка маалымат берүү.

Негизги билим берүү программаларын өздөштүрүүнүн сапатын баалоо бүтүрүүчүлөрдүн учурдагы, ортодогу жана жыйынтыктоочу мамлекеттик аттестациясын камтышы керек.

Ар бир дисциплинада билимди учурдагы жана орто аралык текшерүүнүн конкреттүү формалары жана жол-жоболору жогорку окуу жай тарабынан өз алдынча иштелип чыгат жана студенттерге окуунун биринчи айында жеткирилет.

Студенттердин жеке жетишкендиктерин тиешелүү НББПнын этап-этабы менен талаптарына шайкештигин аттестациялоо үчүн (учурдагы жана орто аралык аттестация) баалоо каражаттарынын фондулары түзүлөт, анын ичине билимин, көндүмдөрүн жана алынган компетенциялардын деңгээлин аныктоого мүмкүндүк берген типтүү тапшырмалар, текшерүү иштери, тесттер жана текшерүү ыкмалары кирет. Баалоо базалары жогорку окуу жай тарабынан иштелип чыгат жана бекитилет.

Жогорку окуу жай, студенттерди учурдагы жана орто аралык аттестациялоонун программаларын, алардын келечектеги кесиптик ишмердүүлүгүнүн шарттарына максималдуу жакындаштыруу үчүн шарттарды түзүшү керек, ал үчүн белгилүү бир дисциплинанын окутуучуларынан тышкары, иш берүүчүлөр, чектеш сабактарды окуган окутуучулар ж.б., тышкы эксперттер катары активдүү тартылышы керек.

Студенттерге жалпысынан билим берүү процессинин мазмунун, уюштурулушун жана сапатын, ошондой эле айрым окутуучулардын ишин баалоо мүмкүнчүлүгү берилиши керек.

Мамлекеттик жыйынтыктоочу аттестация мамлекеттик экзамендерди тапшырууга жана тапшырууга даярданууну, жыйынтыктоочу квалификациялык ишти аткарууну жана коргоону камтыйт. (эгерде ЖОЖ жыйынтыктоочу мамлекеттик аттестацияга бүтүрүүчү квалификациялык ишти киргизген болсо).

Бүтүрүүчү квалификациялык иштин (дипломдук долбоордун) мазмунуна, көлөмүнө жана түзүмүнө, ошондой эле мамлекеттик экзамендерге коюлуучу талаптар, бакалавриаттын НББПсын өздөштүрүүнүн натыйжаларына коюлган талаптарга ылайык, ЖКББ МББСнын негизинде жогорку окуу жай тарабынан аныкталат.

**670600 "Аба транспортундагы транспорттук процесттердин технологиясы"**даярдообагыты боюнча жогорку кесиптик билим берүүнүн учурдагы Мамлекеттик билим берүү стандарты авиация тармагындагы базалык жогорку окуу жай болгон И. Абдраимов Кыргыз авиациялык институтунун алдындагы окуу-усулдук бирикмеси тарабынан иштелип чыккан.

 ОМБнин төрайымы Садовская О.А.

**Түзүүчүлөр:**

|  |  |
| --- | --- |
| **ОМБнин төрайымынын орун басары:** |  |
| 1. Белгибаев Алтынбек Куланбекович, И.Абдраимов атындагы Кыргыз авиациялык институтунун сапат, учуу коопсуздугу жана ИКАО стандарттары бөлүмүнүн башчысы
 | \_\_\_\_\_\_\_\_\_\_\_\_\_\_\_\_\_\_\_\_ |
| **ОМБнин катчысы:** |  |
| 1. Кынатбекова Нуржамал Нуржановна, КР УИАнын кенже илимий кызматкери
 | \_\_\_\_\_\_\_\_\_\_\_\_\_\_\_\_\_\_\_\_ |
| **Багыттын жетекчиси:** |  |
| 1. Советбеков Болотбек – т.и.д., доцент, И.Абдраимов атындагы Кыргыз авиациялык институтунун директорунун илимий иштер боюнча орун басары
 | \_\_\_\_\_\_\_\_\_\_\_\_\_\_\_\_\_\_\_\_ |
| **ОМБнин мүчөлөрү:** |  |
| 1. Кынатбекова Нуржамал Нуржановна, КР УИАнын машина таануу жана автоматика институтунун кенже илимий кызматкери
 | \_\_\_\_\_\_\_\_\_\_\_\_\_\_\_\_\_\_\_\_ |
| 1. Райымбабаев Таалай Омурбекович, КР УИАнын машина таануу жана автоматика институтунун илимий кызматкери
2. Төлөгөнов Канат Төлөгөнович, "Кыргыз аэронавигациясы" мамлекеттик ишканасынын Бишкек аба кыймылын тейлөө борборунун диспетчери
 | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |